**PRILOG II**

**DOKUMENTACIJA ZA PODNOŠENJE ZAHTJEVA ZA POTPORU**

|  |  |
| --- | --- |
| **OBAVEZNA DOKUMENTACIJA ZA SVE KORISNIKE:** | |
| 1. | **Potpisana i ovjerena Potvrda o podnošenju Zahtjeva za potporu.**  *Pojašnjenje:*  *Nakon postupka popunjavanja/učitavanja propisane dokumentacije u Zahtjev za potporu u AGRONET-u korisnik treba odabrati opciju »PODNESI ZAHTJEV«. Nakon toga se pojavljuje link »Preuzmi« u stupcu pod nazivom »Zahtjev« putem kojeg korisnik preuzima/sprema/ispisuje Potvrdu o podnošenju Zahtjeva za potporu. Potvrdu o podnošenju Zahtjeva za potporu potrebno je ispisati, potpisati i ovjeriti i dostaviti preporučenom pošiljkom s povratnicom ili osobno na adresu iz ovoga natječaja.*  *Dokument se dostavlja kao original u fizičkom obliku!* |
| 2. | **Potvrda Porezne uprave iz koje je vidljivo da korisnik ima podmirene odnosno regulirane financijske obveze prema državnom proračunu Republike Hrvatske, ovjerena od strane Porezne uprave.**  *Pojašnjenje:*  *Potvrda Porezne uprave ne smije biti starija od 30 dana na dan podnošenja Zahtjeva za potporu.* |
| 3. | **Izjava korisnika o nemogućnosti odbitka pretporeza u slučaju da je korisniku porez na dodanu vrijednost (PDV) prihvatljiv trošak jer nema pravo na odbitak PDV-a.**  *Pojašnjenje:*  *Scan ovjerene i potpisane Izjave potrebno je dostaviti (učitati u AGRONET) ukoliko korisnik nema mogućnost odbitka pretporeza* *za isporuke dobara i usluga po osnovi ulaganja za koje se traže sredstva potpore putem Zahtjeva za potporu.*  *Korisnicima koji ne dostave tu Izjavu trošak PDV-a neće biti odobren kao prihvatljiv trošak.*  *Predložak Izjave se preuzima iz AGRONET-a prilikom popunjavanja Zahtjeva za potporu; popunjena, potpisana i ovjerena Izjava se učitava u Zahtjev za potporu. Predložak se također može naći i na stranici www.apprrr.hr – kartica »Ruralni razvoj/Mjera 7/ Podmjera 7.1./2. Natječaj« unutar datoteke „PREDLOSCI\_7.1.1.zip“.* |
| 4. | **Tablica korištenja javne potpore dodijeljene od strane središnjih tijela državne uprave, jedinica lokalne i područne (regionalne) samouprave, te svake pravne osobe koja dodjeljuje državne potpore.**  Pojašnjenje:  Tablicu korištenja javne potpore potrebno je učitati ukoliko je korisniku dodijeljena javna potpora iz nacionalnih izvora za iste troškove za koje korisnik podnosi Zahtjev za potporu.  Predložak Tablice se preuzima iz AGRONET-a prilikom popunjavanja Zahtjeva za potporu i popunjeni predložak se učitava u Zahtjev za potporu. Predložak se također može naći i na stranici www.apprrr.hr – *kartica »Ruralni razvoj/Mjera 7/ Podmjera 7.1./2. Natječaj« unutar datoteke „PREDLOSCI\_7.1.1.zip“.* |
| **OBAVEZNA DOKUMENTACIJA OVISNO O VRSTI ULAGANJA:** | |
| 5. | **Odluka gradskog/općinskog vijeća o izradi odnosno izmjeni i dopuni Prostornog plana uređenja općine ili grada.**  *Pojašnjenje:*  *Navedeni dokument je potrebno učitati u AGRONET u slučaju ulaganja u izradu odnosno izmjenu i dopuni Prostornog plana uređenja općine ili grada.* | |
| 6. | **Odluka gradskog/općinskog vijeća o izradi odnosno izmjeni i dopuni Strateškog razvojnog programa općine ili grada.**  *Pojašnjenje:*  *Navedeni dokument je potrebno učitati u AGRONET u slučaju ulaganja u izradu odnosno izmjenu i dopuni Strateškog razvojnog programa općine ili grada.* | |
| 7. | **Odluka gradskog/općinskog vijeća o izradi odnosno izmjeni i dopuni Strateških planova razvoja pojedinih gospodarskih sektora na području općine/grada koji je korisnik.**  *Pojašnjenje:*  *Navedeni dokument je potrebno učitati u AGRONET u slučaju ulaganja u izradu odnosno izmjenu i dopuni Strateških planova razvoja pojedinih gospodarskih sektora na području općine/grada koji je korisnik.* | |