**PRILOG V**

**DOKUMENTACIJA ZA PODNOŠENJE ZAHTJEVA ZA PROMJENU**

|  |  |
| --- | --- |
| 1. | **Potpisana i ovjerena Potvrda o podnošenju Zahtjeva za promjenu.**  *Pojašnjenje:*  *Nakon postupka popunjavanja/učitavanja propisane dokumentacije u Zahtjev za promjenu u AGRONET-u korisnik treba odabrati opciju »PODNESI ZAHTJEV«. Nakon toga se pojavljuje link »Preuzmi« u stupcu pod nazivom »Zahtjev« putem kojeg korisnik preuzima/sprema/ispisuje Potvrdu o podnošenju Zahtjeva za promjenu. Potvrdu o podnošenju Zahtjeva za promjenu potrebno je ispisati, potpisati/ovjeriti i dostaviti preporučenom pošiljkom s povratnicom ili osobno na adresu iz ovoga natječaja.*  *Dokument se dostavlja kao original u fizičkom obliku!* |
| 2. | **Tablica troškova i izračuna potpore**  *Pojašnjenje:*  *Predložak Tablice troškova i izračuna potpore se preuzima sa stranice www. apprrr.hr – kartica »Ruralni razvoj/Mjera 7/ Podmjera 7.1./2. Natječaj«* *unutar datoteke „PREDLOSCI\_7.1.1.zip“.* *Učitajte popunjenu tablicu u MS Office Excel formatu u slučaju promjene ponuditelja, u slučaju provedbe novog postupka javne nabave ili u slučaju promjene u odabranoj ponudi (uslijed izmjene akta kojim je odobreno građenje).* |

|  |  |
| --- | --- |
| **DOKUMENTACIJA ZA KORISNIKE KOJI PROVODE POSTUPAK NABAVE ČIJA JE PROCIJENJENA VRIJEDNOST ISPOD PRAGA PRIMJENE PROPISA KOJI UREĐUJU POSTUPAK JAVNE NABAVE** | |
|  | **PROMJENA PONUDITELJA**  *U slučaju promjene ponuditelja korisnik je dužan ponoviti postupak objave poziva za prikupljanje ponuda sukladno članku 28. Pravilnika o provedbi Mjere M07 »Temeljne usluge i obnova sela u ruralnim područjima«, podmjere 7.1.1. » Sastavljanje i ažuriranje planova za razvoj jedinica lokalne samouprave« iz Programa ruralnog razvoja Republike Hrvatske za razdoblje 2014. – 2020. („Narodne novine“, broj 71/2016, 15/2017, 17/2017 i 27/2017) te dostaviti sljedeću dokumentaciju:* |
| 3. | Izjava o nepostojanju sukoba interesa između korisnika i ponuditelja, ovjerena (ukoliko je primjenjivo) i potpisana od strane korisnika.  *Predložak Izjave se preuzima sa stranice www. apprrr.hr – kartica »Ruralni razvoj/Mjera 7/ Podmjera 7.1./2. Natječaj«.* |
| 4. | Ponuda za svako pojedino ulaganje.  *Ukoliko je korisnik prikupio ponude na jeziku koji nije hrvatski ili engleski, korisnik mora priložiti i ovjereni prijevod sudskog tumača navedenih dokumenata.*  *Za ponude izražene u valuti koja nije kuna korisnik je dužan izvršiti preračun tečaja u kune prema mjesečnom tečaju utvrđenom od Europske komisije za mjesec u kojem je podnosen Zahtjev za potporu, te objavljenom na mrežnoj stranici Europske komisije: http://ec.europa.eu/budget/contracts\_grants/info\_contracts/inforeuro/index\_en.cfm.*  *Ponuda mora biti ovjerena i potpisana od strane ponuditelja.*  *Ponude moraju biti izdane nakon datuma objave poziva na dostavu ponuda i moraju biti važeće na dan zaprimanja u Agenciju za plaćanja.*  *Dan zaprimanja ponude u Agenciju za plaćanja je dan kada je ponuda učitana u Agronet od strane ponuditelja putem portala Ponude.*  *Za nabave vrijednosti manje od 35.000,00 kn za koje ponude nisu prikupljane putem Poziva za prikupljanje ponuda objavljenog na mrežnim stranicama Agencije za plaćanja, dan zaprimanja ponude u Agenciju za plaćanja je dan kada je korisnik predao Zahtjev za promjenu.* |
| 5. | Sažetak izbora ponude izrađen sukladno uputi za objavu poziva za prikupljanje ponuda.  *Dostavlja se za troškove veće od 35.000,00 kn (bez PDV-a), za koje su ponude prikupljene pozivom za prikupljanje ponuda, objavljenim na mrežnim stranicama Agencije za plaćanja.* |
| **DOKUMENTACIJA ZA KORISNIKE KOJI PROVODE POSTUPAK JAVNE NABAVE U SKLADU S PROPISIMA KOJI UREĐUJU POSTUPAK JAVNE NABAVE** | |
|  | **PROMJENA PONUDITELJA**  *Kada je radi promjene projekta potrebno provesti novi postupak javne nabave, korisnik je dužan dostaviti sljedeću dokumentaciju:* |
| 6. | Poziv na nadmetanje/Obavijest o nadmetanju iz Elektroničkog oglasnika javne nabave Narodnih novina Republike Hrvatske i/ili Službenog lista Europske unije (u slučaju nabave velike vrijednosti); |
| 7. | Dokumentacija o nabavi te sva moguća dodatna dokumentacija sa svim prilozima i eventualnim izmjenama/dopunama (ako je primjenjivo); |
| 8. | Odluka naručitelja o imenovanju članova stručnog povjerenstva za javnu nabavu; |
| 9. | Certifikat iz područja javne nabave za najmanje jednog ovlaštenog predstavnika naručitelja koji je imenovan za člana stručnog povjerenstva za javnu nabavu; |
| 10. | Izjava/e o postojanju ili nepostojanju sukoba interesa sukladno Zakonu o javnoj nabavi za sve predstavnike naručitelja; |
| 11. | Popis osoba koje su sudjelovale u izradi dokumentacije o nabavi; |
| 12. | Poziv na dostavu inicijalnih ponuda (u slučaju natjecateljskog postupka uz pregovore, pregovaračkog postupka javne nabave bez prethodne objave) sa dokazom o dostavi/zaprimanju od strane ponuditelja (ako je primjenjivo); |
| 13. | Poziv na dijalog (u slučaju natjecateljskog dijaloga) (ako je primjenjivo); |
| 14. | Zaprimljeni upiti gospodarskih subjekata i danih pojašnjenja sa dokazima o zaprimanju/dostavi (ako je primjenjivo); |
| 15. | Ispravak - obavijest o izmjenama ili dodatnim informacijama (ako je primjenjivo); |
| 16. | Svi dokazi zaprimanja dokumentacije od strane gospodarskih subjekata (npr. dokaz zaprimanja poziva na dostavu inicijalnih ponuda, poziva na dijalog, dokaz zaprimanja Odluke o odabiru) (ukoliko je primjenjivo); |
| 17. | Upisnik o zaprimanju elektronički dostavljenih ponuda; |
| 18. | Upisnik o zaprimanju odvojenih dijelova ponude; |
| 19. | Zapisnik o otvaranju ponuda; |
| 20. | Zapisnik o pregledu i ocjeni ponuda s prilozima; |
| 21. | Odluka o odabiru s dokazom o dostavi Odluke o odabiru svim ponuditeljima koji su sudjelovali u postupku javne nabave; |
| 22. | Sklopljeni ugovor s odabranim ponuditeljem; |
| 23. | Sve zaprimljene ponude; |
| 24. | Obavijest o dodjeli ugovora; |
| 25. | Obavijest o izmjenama ugovora tijekom njegova trajanja (ako je primjenjivo); |
| 26. | Žalba i rješenje Državne komisije za kontrolu postupaka javne nabave (ukoliko je primjenjivo). |