**PRILOG III**

**DOKUMENTACIJA VEZANA UZ PROVOĐENJE POSTUPKA NABAVE**

**1. Tablica troškova i izračuna potpore potpisana i ovjerena od strane korisnika.**

*Predložak tablice troškova i izračuna potpore preuzima se sa stranice www.apprrr.hr – kartica »Ruralni razvoj/Mjera 7/ Podmjera 7.1./2. Natječaj«.*

**2. Dokumentacija u slučajevima kad se provodi postupak javne nabave:**

**I. Nakon donošenja Odluke o prihvatljivosti na temelju članka 29. stavka 4. Pravilnika korisnik može dostaviti:**

1. Nacrt dokumentacije o nabavi sa svim prilozima

2. Odluku naručitelja o imenovanju članova stručnog povjerenstva za javnu nabavu

3. Važeći certifikat iz područja javne nabave za najmanje jednog člana stručnog povjerenstva za javnu nabavu

4. Izjava/e o postojanju ili nepostojanju sukoba interesa sukladno Zakonu o javnoj nabavi

5. Popis osoba koje su sudjelovale u izradi dokumentacije o nabavi

**II. Dokumentacija koja se dostavlja nakon dovršetka postupka javne nabave na temelju članka 29. stavak 7. Pravilnika u roku od osam (8) mjeseci od dana sklapanja Ugovora o financiranju:**

1. Poziv na nadmetanje/Obavijest o nadmetanju iz Elektroničkog oglasnika javne nabave Narodnih novina Republike Hrvatske i/ili Službenog lista Europske unije (u slučaju nabave velike vrijednosti);

2. Dokumentacija o nabavi te sva moguća dodatna dokumentacija sa svim prilozima i eventualnim izmjenama/dopunama (ako je primjenjivo);

3. Odluka naručitelja o imenovanju članova stručnog povjerenstva za javnu nabavu;

4. Certifikat iz područja javne nabave za najmanje jednog ovlaštenog predstavnika naručitelja koji je imenovan za člana stručnog povjerenstva za javnu nabavu;

5. Izjava/e o postojanju ili nepostojanju sukoba interesa sukladno Zakonu o javnoj nabavi za sve predstavnike naručitelja;

6. Popis osoba koje su sudjelovale u izradi dokumentacije o nabavi

7. Poziv na dostavu inicijalnih ponuda (u slučaju natjecateljskog postupka uz pregovore, pregovaračkog postupka javne nabave bez prethodne objave) sa dokazom o dostavi/zaprimanju od strane ponuditelja (ako je primjenjivo);

8. Poziv na dijalog (u slučaju natjecateljskog dijaloga) (ako je primjenjivo);

9. Zaprimljeni upiti gospodarskih subjekata i danih pojašnjenja sa dokazima o zaprimanju/dostavi (ako je primjenjivo);

10. Ispravak - Oobavijest o izmjenama ili dodatnim informacijama (ako je primjenjivo);

11. Svi dokazi zaprimanja dokumentacije od strane gospodarskih subjekata (npr. dokaz zaprimanja poziva na dostavu inicijalnih ponuda, poziva na dijalog, dokaz zaprimanja Odluke o odabiru) (ukoliko je primjenjivo);

12. Upisnik o zaprimanju elektronički dostavljenih ponuda;

13. Upisnik o zaprimanju odvojenih dijelova ponude;

14. Zapisnik o otvaranju ponuda;

15. Zapisnik o pregledu i ocjeni ponuda s prilozima;

16. Odluka o odabiru s dokazom o dostavi Odluke o odabiru svim ponuditeljima koji su sudjelovali u postupku javne nabave;

17. Sklopljeni ugovor s odabranim ponuditeljem;

18. Sve zaprimljene ponude;

19. Obavijest o dodjeli ugovora;

20. Obavijest o izmjenama ugovora tijekom njegova trajanja (ako je primjenjivo);

21. Žalba i rješenje Državne komisije za kontrolu postupaka javne nabave (ukoliko je primjenjivo).

1. **Dokumentacija kada se provodi postupak nabave čija je procijenjena vrijednost ispod praga primjene propisa koji uređuju postupak javne nabave**

**Dokumentacija koja se dostavlja nakon dovršetka postupka nabave na temelju članka 28. stavak 11. Pravilnika u roku od osam (8) mjeseci od dana sklapanja Ugovora o financiranju**

1. Izjava o nepostojanju sukoba interesa između korisnika i ponuditelja, ovjerena (ukoliko je primjenjivo) i potpisana od strane korisnika.

*Predložak Izjave o nepostojanju sukoba interesa preuzima se sa stranice www.apprrr.hr – kartica »Ruralni razvoj/Mjera 7/ Podmjera 7.1.1./2. Natječaj«.*

1. Ponuda za svako pojedino ulaganje.

*Ukoliko je korisnik prikupio ponude na jeziku koji nije hrvatski ili engleski, korisnik mora priložiti i ovjereni prijevod sudskog tumača navedenih dokumenata.*

*Za ponude izražene u valuti koja nije kuna korisnik je dužan izvršiti preračun tečaja u kune prema mjesečnom tečaju utvrđenom od Europske komisije za mjesec u kojem je podnesen Zahtjev za potporu, te objavljenom na mrežnoj stranici Europske komisije: http://ec.europa.eu/budget/contracts\_grants/info\_contracts/inforeuro/index\_en.cfm.*

*Ponude moraju biti ovjerene i potpisane od strane ponuditelja.*

*Ponude moraju biti izdane nakon datuma objave poziva na dostavu ponuda i moraju biti važeće na dan zaprimanja u Agenciju za plaćanja.*

*Dan zaprimanja ponude u Agenciju za plaćanja je dan kada je ponuda učitana u Agronet od strane ponuditelja putem portala Ponude.*

*Za nabave vrijednosti manje od 35.000,00 kn za koje ponude nisu prikupljane putem Poziva za prikupljanje ponuda objavljenog na mrežnim stranicama Agencije za plaćanja, dan zaprimanja ponude u Agenciju za plaćanja je dan kada je korisnik predao u poštu i poslao ili osobno predao na adresu „Agencija za plaćanja u poljoprivredi ribarstvu i ruralnom razvoju, Ulica grada Vukovara 269d, 10000 Zagreb“ odabrane ponude uključujući ponude za bagatelnu nabavu vrijednosti manje od 35.000,00 kn te ostalu prateću dokumentaciju na CD-u/DVD-u, sukladno stavku (11) članak 28. Pravilnika.*

1. Sažetak izbora ponude izrađen sukladno uputi za objavu poziva za prikupljanje ponuda.

*Dostavlja se za troškove veće od 35.000,00 kn (bez PDV-a), za koje su ponude prikupljene pozivom za prikupljanje ponuda, objavljenim na mrežnim stranicama Agencije za plaćanja.*