KLASA: 440-12/14-01-01-01/0001

URBROJ: 343-0100/01-17-099

Na temelju članka 26. stavka 1. Pravilnika o provedbi Mjere M07 » Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020. (Narodne novine, broj 71/2016, 15/2017, 17/2017 i 27/2017), Agencija za plaćanja u poljoprivredi, ribarstvu i ruralnom razvoju objavljuje

**NATJEČAJ**

za provedbu podmjere 7.1. »Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti« - provedba tipa operacije 7.1.1. »Sastavljanje i ažuriranje planova za razvoj jedinica lokalne samouprave« .

1. PREDMET NATJEČAJA

Predmet natječaja je dodjela sredstava sukladno članku 5. Pravilnika o provedbi Mjere M07 »Temeljne usluge i obnova sela u ruralnim područjima«, iz Programa ruralnog razvoja Republike Hrvatske za razdoblje 2014. – 2020. (Narodne novine, broj 71/2016, 15/2017, 17/2017 i 27/2017) (u daljnjem tekstu: Pravilnik) za provedbu tipa operacije 7.1.1. » Sastavljanje i ažuriranje planova za razvoj jedinica lokalne samouprave«.

Pravilnik je dostupan na službenim mrežnim stranicama Narodnih novina ([www.nn.hr](http://www.nn.hr)), Ministarstva poljoprivrede, Uprava za upravljanje EU fondom za ruralni razvoj, EU i međunarodnu suradnju (u daljnjem tekstu: Ministarstvo) (www.ruralnirazvoj.hr) i Agencije za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) ([www.apprrr.hr](http://www.apprrr.hr)).

2. PRIHVATLJIVI KORISNICI

Prihvatljivi korisnici su korisnici sukladno članku 6. Pravilnika, a koji udovoljavaju uvjetima i kriterijima propisanim Pravilnikom i ovim Natječajem.

3. PRIHVATLJIVI PROJEKTI/OPERACIJE

1. Prihvatljivi projekti/operacije su projekti/operacije sukladno članku 7. Pravilnika.
2. Lista prihvatljivih troškova sastavni je dio ovog natječaja (Prilog I).

4. IZNOS I UDIO POTPORE

1. Sredstva javne potpore iznose ukupno 30.000.000,00 kuna.
2. Potpora podrazumijeva dodjelu namjenskih bespovratnih novčanih sredstava za sufinanciranje ulaganja koja su predmet tipa operacije 7.1.1. » Sastavljanje i ažuriranje planova za razvoj jedinica lokalne samouprave «.
3. Intenzitet javne potpore po projektu/operaciji određen je člankom 5. stavak 3., Pravilnika.
4. Najniži i najviši iznos prihvatljivih troškova po projektu/operaciji propisan je člankom 5. stavcima 6. i 7. Pravilnika.
5. Najniži i najviši iznos javne potpore koji korisnik može tražiti propisan je člankom 5. stavcima 4. i 5. Pravilnika.

5. NAČIN I UVJETI PODNOŠENJA ZAHTJEVA ZA POTPORU

1. Kao preduvjet za sudjelovanje u Natječaju korisnik mora biti upisan u Evidenciju korisnika potpora u ruralnom razvoju i ribarstvu (u daljnjem tekstu: Evidencija korisnika) kako bi Agencija za plaćanja korisniku dodijelila korisničko ime i zaporku kojima se prijavljuje u AGRONET sustav (u daljnjem tekstu: AGRONET). Vodič za upis u evidenciju korisnika potpora u ruralnom razvoju i ribarstvu dostupan je na mrežnim stranicama Agencije za plaćanja ([www.apprrr.hr](http://www.apprrr.hr)).
2. Zahtjev za potporu korisnik podnosi u elektronskom obliku putem AGRONET-a. Detaljne upute za podnošenje Zahtjeva za potporu nalaze se u Pravilniku, a postupak podnošenja putem AGRONET-a pojašnjen je u Vodiču za korisnike potpora iz Europskog poljoprivrednog fonda za ruralni razvoj za tip operacije 7.1.1. »Sastavljanje i ažuriranje planova za razvoj jedinica lokalne samouprave«, koji je dostupan na mrežnim stranicama Agencije za plaćanja ([www.apprrr.hr](http://www.apprrr.hr)).
3. Prilikom podnošenja Zahtjeva za potporu korisnici su obavezni učitati u AGRONET dokumentaciju propisanu Prilogom II. ovoga Natječaja koja je njegov sastavni dio.
4. Po završetku elektronskog popunjavanja Zahtjeva za potporu u AGRONET-u, korisnik je dužan ispisati, ovjeriti pečatom i potpisati te dostaviti ovjerenu Potvrdu o podnošenju Zahtjeva za potporu preporučenom pošiljkom s povratnicom ili neposredno do roka propisanog u točki 7. ovog Natječaja, u zatvorenoj omotnici s nazivom i adresom korisnika napisanom na poleđini, s precizno naznačenim datumom i vremenom (datum, sat, minuta, sekunda), s naznakom: „NATJEČAJ ZA PODMJERU 7.1. » Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti « - provedba tipa operacije 7.1.1. » Sastavljanje i ažuriranje planova za razvoj jedinica lokalne samouprave«“ na sljedeće adrese ovisno o lokaciji ulaganja (sjedište korisnika):

Lokacija ulaganja na području Bjelovarsko-bilogorske, Koprivničko-križevačke i Virovitičko-podravske županije:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

**Podružnica u Bjelovarsko-bilogorskoj županiji**

Ljudevita Gaja 2

43000 Bjelovar

Tel: 043/638-755, 043/638-756, 043/638-760

Lokacija ulaganja na području Primorsko-goranske, Istarske, Ličko-senjske i Karlovačke županije:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

**Podružnica u Primorsko-goranskoj županiji**

Frana Kurelca 8

51000 Rijeka

Tel: 051/688-545, 051/561-199

Lokacija ulaganja na području Splitsko-dalmatinske, Dubrovačko-neretvanske, Šibensko-kninske i Zadarske županije:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

**Podružnica u Splitsko-dalmatinskoj županiji**

Mažuranićevo šetalište 24b

21000 Split

Tel: 021/682-835, 021/682-837

Lokacija ulaganja na području Osječko-baranjske, Vukovarsko-srijemske, Brodsko-posavske i Požeško-slavonske županije:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

**Podružnica u Osječko-baranjskoj županiji**

Europske avenije 5

31000 Osijek

Tel: 031/445-464, 031/445-465

Lokacija ulaganja na području Grada Zagreba, Zagrebačke, Varaždinske, Krapinsko-zagorske, Sisačko-moslavačke i Međimurske županije:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

**Podružnica u Zagrebačkoj županiji**

Ulica grada Vukovara 70/VI

10126 Zagreb

Tel: 01/6446-299, 01/6446-300

1. Korisnici koji su obveznici provedbe postupka javne nabave u skladu s propisima koji uređuju postupak javne nabave, dokumentaciju iz provedenog postupka javne nabave dostavljaju najkasnije u roku od 8 mjeseci nakon sklapanja Ugovora o financiranju sukladno članku 29. stavku 7. Pravilnika. Popis dokumentacije naveden je u Prilogu III Natječaja.
2. Korisnici koji provode postupak nabave čija je procijenjena vrijednost ispod praga primjene propisa koji uređuju postupak javne nabave, ponude prikupljene sukladno članku 28. Pravilnika dostavljaju najkasnije u roku od 8 mjeseci nakon sklapanja Ugovora o financiranju, sukladno članku 28. stavku 11. Pravilnika. Popis dokumentacije naveden je u Prilogu III Natječaja.
3. Nakon provedbe svih postupaka nabave sukladno člancima 28. i 29. Pravilnika, dokumentacija iz Priloga III Natječaja dostavlja se istovremeno na CD-u/DVD-u na adresu:

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU

Sektor za ruralni razvoj

Ulica grada Vukovara 269d

10000 Zagreb

6. NAČIN I UVJETI PODNOŠENJA ZAHTJEVA ZA ISPLATU

1. Korisnik je nakon završenog projekta dužan dostaviti Zahtjev za isplatu u elektroničkom obliku putem AGRONET-a. Način podnošenja Zahtjeva za isplatu pojašnjen je i u Vodiču za korisnike potpora iz Europskog poljoprivrednog fonda za ruralni razvoj podmjera 7.1 »Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti«, koji je dostupan na mrežnim stranicama Agencije za plaćanja (www.apprrr.hr).
2. Prilikom podnošenja Zahtjeva za isplatu korisnici su obavezni učitati u AGRONET svu dokumentaciju propisanu Prilogom IV. ovoga natječaja koja je njegov sastavni dio.
3. Po završetku elektroničkog popunjavanja Zahtjeva za isplatu u AGRONET-u, korisnik je dužan ispisati, ovjeriti štambiljem i potpisati Potvrdu o podnošenju Zahtjeva za isplatu te zajedno sa računima u izvorniku u papirnatom obliku i sa dokumentacijom koju je korisnik obvezan dostaviti putem CD/DVD sukladno članku 28. i 29. Pravilnika, dostaviti preporučenom poštom s povratnicom ili neposredno u zatvorenoj omotnici s nazivom i adresom korisnika napisanom na poleđini, s naznakom: »EPFRR – Podmjera: 7.1./Operacija: 7.1.1., zahtjev za isplatu – ne otvarati«, na adresu:

Agencija za plaćanja u poljoprivredi, ribarstvu i ruralnom razvoju,

Sektor za ruralni razvoj,

Služba za odobrenje isplata,

Ulica grada Vukovara 269d,

10000 Zagreb.

Zahtjev za isplatu posljednje rate ili Zahtjev za isplatu u slučaju jednokratne isplate mora se podnijeti najkasnije 24 mjeseca od datuma donošenja Odluke o dodjeli sredstava.

1. Način podnošenja Zahtjeva za isplatu, postupak obrade i donošenje odluka propisan je člancima 38. – 40. Pravilnika.

7. ROKOVI ZA PODNOŠENJE ZAHTJEVA ZA POTPORU

1. Zahtjevi za potporu mogu se početi popunjavati i podnositi u AGRONET-u od 01.. lipnja 2017. do 28. srpnja 2017.
2. Rok za podnošenje Potvrde o podnošenju Zahtjeva za potporu iz točke 5. stavak 4. ovoga Natječaja počinje teći od 01. lipnja 2017. do 28. srpnja 2017.

Upiti u vezi s odredbama natječaja se postavljaju isključivo putem web forme sa mrežne stranice www.ruralnirazvoj.hr i to od dana objave natječaja do dana kada započinje rok za podnošenje Potvrde o podnošenju Zahtjeva za potporu iz stavka 2. ove točke. Samo odgovori na upite koji su postavljeni putem navedene web forme u periodu roka za podnošenje potvrde o podnošenju Zahtjeva za potporu iz stavka 2. ove točke, se smatraju službenim.

Agencija za plaćanja

u poljoprivredi, ribarstvu

i ruralnom razvoju

**PRILOZI:**

**PRILOG I**

**LISTA PRIHVATLJIVIH TROŠKOVA**

**PRILOG II**

**DOKUMENTACIJA ZA PODNOŠENJE ZAHTJEVA ZA POTPORU**

**PRILOG III**

**DOKUMENTACIJA VEZANA UZ PROVOĐENJE POSTUPKA NABAVE**

**PRILOG IV**

**DOKUMENTACIJA ZA PODNOŠENJE ZAHTJEVA ZA ISPLATU**

**PRILOG V**

**DOKUMENTACIJA ZA PODNOŠENJE ZAHTJEVA ZA PROMJENU**